Ir-Regolament Tal-Kummissjoni (KEE) Nru 2591/85
tat-13 ta’ Settembru 1985
li jemenda Regolament (KEE) Nru 1351/72 fuq l-għarfien ta’ gruppi ta’ produtturi tal-hops
IL-KUMMISSJONI TAL- KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 1696/71 tas-26 ta’ Lulju 1971 fuq l-organizzazzjoni komuni tas-suq tal-hops [1], kif emendat l-aħħar bl-Att ta’ Adeżjoni tal-Greċja, u b’mod partikolari Artikolu 7(5) tiegħu,
Billi r-Regolament tal-Kummissjoni (KEE) Nru 1351/72 [2], kif emendat bir- Regolament (KEE) Nru 2564/77 [3], jistipula it-termini u l-kondizzjonijiet li fuqhom għarfien jista’ jkun mogħti lil jew irtirat minn grupp ta’ produtturi jew unjoni ta’ gruppi ta’ produtturi magħrufa minn Stati Membri;
Billi, f’każi fejn l-għajnuna għall-produzzjoni tiġi mogħtija lill-gruppi ta’ produtturi magħrufa, tista’ tintuża għal skemi maħsuba biex jistabilizzaw is-suq; billi Stati Membri għandhom jissorveljaw l-użu magħmul mill-għajnuna minn gruppi ta’ produtturi magħrufa fid-dawl tad-doveri mogħtija lilhom; billi dispożizzjonijiet għandhom isiru għall-ġbir lura ta’ għajnuna mħallsa fejn jidher li ma ntużatx skond it-termini u l-kondizzjonijiet stipulati fir-Regolament (KEE) Nru 1696/71;
Billi l-miżuri li hemm provduti f’dan ir-Regolament huma konformi ma’ l-opinjoni tal-Kumitat Ġestjoni għal-Hops,
ADOTTAT DAN IR-REGOLAMENT:
Artikolu 1
Artikolu 4(3) tar-Regolament (KEE) Nru 1351/72 huwa hawnhekk mibdul b’dan li ġej:
"3. Stati Membri għandhom jeżerċitaw sorveljanza kontinwa fuq gruppi rikonoxxuti biex dawn jimxu mal-kondizzjonijiet għar-rikonoxximent tagħhom u fuq l-amministrazzjoni tagħhom ta’ kull għajnuna mogħtija.
Fejn jidher li l-amministrazzjoni tagħhom ta’ l-għajnuna mhix kompatibbli ma’ Artikolu 7(1) tar- Regolament (KEE) Nru 1696/71, u b’mod partikolari ma’ l-għanijiet tal-miżuri msemmija fit-tieni inċis ta’ (e) tiegħu, Stati Membri għandhom jieħdu l-miżuri meħtieġa biex issir rifużjoni ta’ l-ammonti involuti mill-gruppi ta’ produtturi rikonoxxuti fil-kwistjoni."
Artikolu 2
Dan ir-Regolament għandu jidħol fis-seħħ fit-tielet jum wara l-publikazjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-13 ta’ Settembru 1985.